
Primul avion de linie construit integral în România 


Mai demult, Iuri Alexandrovici Bezmenov ne prezenta o parte dintre ideile sale: 
„Subversiunea ideologică este un proces legitim, limpede și deschis, adică un proces pe care 
îl puteţi vedea cu ochii dumneavoastră. 'Tot ceea ce puteţi face, tot ceea ce trebuie să facă 
americanii este să îşi deconecteze bananele de la urechi, să își deschidă ochii și vor putea 
vedea. Nu există niciun mister. Nu are nimic de-a face cu spionajul. Știu că spionajul și 
culegerea de informaţii par mai romantice, se vând mai bine publicului prin publicitate, 
probabil. De aceea producătorii de la Hollywood sunt atât de înnebuniţi după thrillerele de 
tip James Bond. Dar, în realitate, principala prioritate a KGB-ului nu se regăsește deloc în 
domeniul informaţiilor. După părerea mea și a multor dezertori de calibrul meu, doar 
aproximativ cincisprezece la sută din timpul, banii și forța de muncă sunt cheltuite pentru 
spionaj ca atare. Celelalte optzeci și cinci la sută reprezintă un proces lent, pe care noi îl 
numim fie subversiune ideologică, fie măsuri active, fie război psihologic. Ceea ce 
înseamnă, în esenţă, schimbarea percepţiei realităţii, a fiecărui american, într-o asemenea 
măsură încât, în ciuda abundenței de informaţii, nimeni nu este capabil să ajungă la 
concluzii raţionale în interesul apărării lor, a familiei, a comunităţii și a ţării lor. Este un 
mare proces de spălare a creierului, care se desfășoară foarte lent și este împărţit în patru 
etape de bază. Prima dintre ele fiind demoralizarea. Este nevoie de cincisprezece până la 
douăzeci de ani pentru a demoraliza o naţiune. De ce atâţia ani? Pentru că acesta este 
numărul minim de ani necesar pentru a educa o generaţie de studenţi în ţara inamicului 


tău, expusă ideologiei inamicului. Cu alte cuvinte, ideologia marxistă, leninistă este 


pompată în capetele moi a cel puţin trei generaţii de studenţi americani, fără a fi provocată 
sau contrabalansată de valorile de bază ale americanismului, ale patriotismului american. 
Cea mai mare parte a activităţii departamentului a fost de a compila o cantitate uriașă, un 
volum de informaţii despre indivizi care au avut un rol esenţial în crearea opiniei publice. 
Scriitori, editori, jurnaliști, actori, pedagogi, profesori de ştiinţe politice, parlamentari, 
reprezentanţi ai cercurilor de afaceri. Majoritatea acestor persoane au fost împărţite 
aproximativ în două grupuri. Cei cărora li se spunea politica externă sovietică, aceştia 
urmau să fie promovați în poziţii de putere prin intermediul mass-media și prin 
manipularea opiniei publice. Cei care refuzau influenţa sovietică în ţara lor urmau să fie 
„anulaţi” sau executaţi fizic, ei fiind contrarevoluţionari. Acelaşi lucru s-a întâmplat și într- 
un orăşel numit HEWA din Vietnamul de Sud. Câteva mii de vietnamezi au fost executaţi 
într-o singură noapte, când orașul a fost capturat de Vietcong pentru doar două zile. lar 
CIA-ul american nu a putut niciodată să îşi dea seama cum ar putea comuniștii să cunoască 
fiecare individ, să știe unde locuiește, unde să-l prindă și să fie arestat într-o singură noapte, 
practic în vreo patru ore înainte de răsărit, urcat într-o dubă, scos din oraș și împușcat. Ele 
(strategiile și tacticile) nu servesc decât în faza de destabilizare a unei naţiuni. De exemplu, 
stângiștii voștri din Statele Unite, toţi acești profesori și toţi acești frumoşi apărători ai 
drepturilor civile, ei sunt instrumente în procesul de subversiune, doar pentru a destabiliza 
o naţiune. Când treaba lor este terminată, nu mai sunt necesari. Ei ştiu prea multe. Unii 
dintre ei, când sunt dezamăgiţi, când văd că marxistul leninist a ajuns la putere, evident că 
se simt jigniţi. Fi cred că ei vor ajunge la putere. Asta nu se va întâmpla niciodată. Vor fi 


aliniaţi la perete şi împuşcaţi.” 


Dacă aţi văzut primul stadiu al măsurilor active (demoralizarea), rămâne să realizaţi o 
căutare, dacă doriţi, şi să descoperiţi ce reprezintă și restul stadiilor. Mai exact: 
Destabilizarea; 

Criza; 


Normalizarea. 


Spre finalul materialului meu, după cum am enunțat şi în titlu, urmează ca noi să 
vizualizăm împreună un mic studiu de caz. Astfel, actorul statal principal care este analizat 
este reprezentat de către ţara noastră, România. Însă, ţara noastră reprezintă un caz atipic, 
toate procesele având loc concomitent, fiind realizate de către multipli actori statali și non- 
statali. Prima fază, demoralizarea, are loc încă de la realizarea schimbării de regim din anul 
1989, proces aflat în perfectă sincronizare cu alte schimbări de regim. Însă, la noi, așa zisa 
tranziţie a avut loc prin mijloace sângeroase. În cadrul aceste faze, populaţia României a 
fost spălată pe creier şi „bombardată” cu o mulţime de idei, idealuri și ideologii. 
Demoralizarea contribuie la absolut toate vulnerabilităţile noastre, amenințările și riscurile 


la adresa noastră. 


A doua fază, destabilizarea, nu doar că este prezentă în anul 1989, dar revine şi în anii 
„Deceniului Pierdut al României” (1990-1999), prin evenimente precum: Conflictul 
interetnic de la Târgu Mureș (19 martie- 21 martie 1990), Manifestaţiile din Piaţa 
Universităţii și Mineriada din iunie 1990, revenirea minerilor din septembrie 1991. 
Destabilizarea caută să „nască” noi instituţii și să „anuleze” România pe plan extern şi 


intern. 


A treia fază, criza, este strâns legată de toate fazele, deoarece toate aceste etape sunt 
interdependente și interconectate. Criza are loc, şi în anul 1989, în anii 90, să nu uităm de 
experimentul CARITAS, prăbuşirea fondului afectând peste 400.000 de deponenţi, oameni 
care au investit în schema piramidală peste 1.257 de miliarde de lei (83% din masa monetară 
a României). Criza economică globală „își pune amprenta și asupra României”, cu efecte 
încă vizibile, iar așa zisa luptă împotriva corupţiei aparent încă continuă. În 2009 şi 2010, 
România a fost puternic lovită de criză economică la nivel mondial. Demn de menţionat 
este faptul că, după încheierea acordului de împrumuturi cu Fondul Monetar Internaţional, 
pe 7 mai 2010, preşedintele Traian Băsescu a susţinut o declaraţie televizată la Cotroceni 
prin care a anunţat că Guvernul Boc a ales o varianta, în urmă negocierilor cu FMI, pentru 
combaterea crizei. Varianta includea măsuri precum restructurarea dură a cheltuielilor 
publice, scăderea pensiilor cu 15%, scăderea salariilor bugetarilor cu 25% şi scăderea cu 15% a 
ajutorului de șomaj. În iunie 2010, guvernul a crescut TVA de la 19 la 24%. La data de 9 
ianuarie 2012, Traian Băsescu intră într-un conflict și cu atotputernicul zilei de astăzi, 
nimeni altul decât Raed Arafat. Starea de lucruri din 2012 până în prezent, vizibilitatea 
corupţiei la nivel înalt şi mișcările anti-corupţie au adâncit și mai mult România în starea 
de criză naţională și internaţională. România are parte de crize specifice statelor africane. 
Pandemia contribuie și mai mult la starea de criză, mai ales prin măsurile aberante și, 
surpriză, tot nu sunt vaccinat și tot sunt în viaţă. Nu este acesta oare un paradox? Este 


posibil oare ca tocmai „genialii” și atot(ne)știutorii cioclii apocaliptici să se fi înșelat? 


Cea de a patra fază și totodată cea finală, adică normalizarea, apare în ţara noastră sub 
forma discursului actualului președinte și anume prin programul: „Împreună pentru 
România normală”. Doar lecturaţi următoarele fraze: „...România normală este România 
legii, adică ţara în care legea este egală pentru toţi. Klaus Iohannis a precizat că a fost și 
rămâne un susţinător „ferm” al luptei împotriva corupţiei și a pledat pentru o legislaţie 
suplă, uşor de înţeles și aplicat. România normală este România sustenabilă prin educaţie, 
sănătate și solidaritate, a menţionat şeful statului. Klaus Iohannis dorește continuarea 
proiectului „România educată”, lansat în primul său mandat, proiect care înseamnă că 
fiecare copil va avea acces la învățământ de calitate, şcolile sunt spaţii sigure pentru elevi și 
profesori, iar școala formează cetăţeni activi şi implicaţi. (scurtă paranteză. Toată lumea este 
nemulțumită iar elevii se aruncă de pe geam. Așa că despre ce discutăm?) România normală 
este, de asemenea, ţara în care se construiesc spitale moderne, în care cetăţenii se bucură de 
servicii medicale de calitate și în care profesioniștii se simt preţuiţi și încurajați. România 
normală este şi România solidarităţii sociale, România tuturor vârstelor. „După ani de 
guvernare social-democrată, țara noastră, din păcate, este încă prima la sărăcie și ultima la 
ocrotirea persoanelor vulnerabile dintre toate statele Uniunii Europene. Trist!”, a acuzat 


şeful statului...” 


Din punctul meu de vedere, totul este un mare eşec şi o mare minciună. Priviţi şi rândurile 
următoare: „...Premierul desemnat, Ludovic Orban, a declarat că preşedintele Klaus 
Iohannis poate să spună, la capătul primului mandat, că a oprit asaltul PSD împotriva 
democraţiei. Liderul PNL a acuzat „modul în care a fost condusă România”, dar şi „modul 
în care s-a făcut politică” în România. „Marea majoritate a politicienilor au promis marea 
cu sarea și când au ajuns la putere au oferit românilor praful de pe tobă. Marea majoritate a 
politicienilor s-au afirmat printr-un discurs public mincinos, plin de promisiuni goale, fără 


niciun pic de onestitate față de români și fără să dea cu adevărat fundament real pentru 


orice promisiune, sau pentru orice obiectiv pe care și l-au stabilit”, a acuzat Ludovic 
Orban...” 


Oare a vorbit cu o oglindă în faţă? Asistăm la căințe? Mai demult, eu am scris clar că eu nu 
mă bazez pe niște avioane care ne cad în cap, la propriu. Şi ce evenimente tragice au avut 
loc la 8 luni distanță: Un MiG-21 și un elicopter militar s-au prăbușit în Dobrogea, iar 
pilotul avionului și 7 militari din elicopter au murit. Oare ce am mai scris în articol? „Eu nu 
mă bazez pe nişte avioane care ne cad în cap, la propriu. Sau pe nişte tancuri și TAB-uri 
care sunt tractate de tractoare mai vechi decât ele”. Şi ce tragedie a avut loc? Un militar 
român a murit călcat de un tanc în poligonul Smârdan. Iar „cireașa de pe tort” care este 
oare? Un individ sau poate o doamnă/domnișoară a intrat într-o unitate militară din 
Mamaia, judeţul Constanţa și a dezarmat soldatul de pază. Persoana neidentificată a fugit 
apoi cu arma și cu un încărcător cu 30 de cartușe. Hmm, oare are legătură cu faptul că din 
ce în ce mai mulți străini care stau în România „iau cu asalt” poligoanele de tragere de le 


noi din ţară? 


Interesant, în anul 2092, un civil trage mult mai des, mult mai multe cartușe și folosește 
armament mult mai calitativ şi performant decât un militar român sau un funcţionar al 
statului, care poate că este nevoit să-și folosească arma și are prevăzută în fișa postului 
dotarea cu armament și muniții. Chiar mi-am dorit să nu am dreptate, însă vom asista la și 


mai multe evenimente tragice, în viitorul apropiat. 


În concluzie, eu nu îmi retrag ideile anterioare referitoare la statutul actual al României și 
revin cu aceeaşi teză. Știu că pentru unii soarele răsare din Vest, iar pentru alţii din Est, dar 
mai știu și că toţi pierd din vedere momentul în care soarele stă deasupra României. Între 
atâţia americanofili și rusofili nu mai există românofili? România merită să fie un stat 
puternic, din punct de vedere practic, nu doar pe hârtie. Iar noi trebuie să ne unim și să 
aducem România acolo unde i se cuvine să fie, nu unde au adus-o ciocoii acum. Dacă nu 


noi, cine? Dacă nu acum, când? 


